钦定古今图书集成/明伦汇编/人事典/第029卷 > 《释名》 > 《秋夕叹白发》梁·何逊
## 钦定古今图书集成/明伦汇编/人事典/第029卷 > 《释名》 > 《秋夕叹白发》梁·何逊

“丝白不难染，蓬生直易扶。惟见星星鬓，独与众中殊。
昔年十四五，率性颇廉隅。直是安被褐，非敢慕怀珠。
何言志事晚，疲拙婴殊躯。逢时乃倏忽，失路亦斯须。”
郊郭勤二顷，形体憩一庑。涸蚌困鱼目，笼禽触四隅。
宵长壁立静，廓处谢懽愉。月色临窗树，虫声当户枢。
飞蛾拂夜火，坠叶舞秋株。逐物均乘鹤，违俗等双凫。
故人倘未弃，求我谷之隅。